หุ้นไทยภาคเช้าปิดลบ 2.94 จุด
เช้าวันนี้ดัชนีหุ้นไทยปิดที่ระดับ 1,123.54 จุด ลดลง 2.94 จุด หรือ 0.26% มีมูลค่าการซื้อขาย 14,492.69 ล้านบาท
16 ก.พ. 2555

เช้าวันนี้ดัชนีหุ้นไทยปิดที่ระดับ 1,123.54 จุด ลดลง 2.94 จุด หรือ 0.26% มีมูลค่าการซื้อขาย 14,492.69 ล้านบาท




ดัชนีหุ้นไทยเช้าวันที่ 16 ก.พ. ปรับตัวลดลง หลังมีข่าวว่ากลุ่มยูโรโซนอาจพิจารณาแนวทางเลื่อนให้ความช่วยเหลือทางการเงินกับกรีซ ซึ่งอาจจะทำให้กรีซผิดนัดชำระหนี้ในเดือนมี.ค.นี้ ขณะที่ดัชนีดาวโจนส์ปรับตัวลดลง 97 จุด กดดันบรรยากาศลงทุนโดยรวม ส่งผลให้ดัชนีภาคเช้าปิดที่ระดับ 1,123.54 จุด ลดลง 2.94 จุด หรือ 0.26% มูลค่าการซื้อขาย 14,492.69 ล้านบาท
5 อันดับหุ้นที่มีมูลค่าการซื้อขายสูงสุด1. IVL ปิดที่ 41 บาท ราคาไม่เปลี่ยนแปลง มูลค่าการซื้อขาย 1,518.40 ล้านบาท2. PTT ปิดที่ 343 บาท ลดลง 1 บาท หรือ 0.29% มูลค่าการซื้อขาย 894.26 ล้านบาท3. TOP ปิดที่ 73 บาท เพิ่มขึ้น 1 บาท หรือ 1.39% มูลค่าการซื้อขาย 818.03 ล้านบาท4. BBL ปิดที่ 168 บาท ลดลง 1.50 บาท หรือ 0.88% มูลค่าการซื้อขาย 697.64 ล้านบาท5. CPF ปิดที่ 36 บาท ลดลง 0.50 บาท หรือ 1.37% มูลค่าการซื้อขาย 663.24 ล้านบาท 
บริษัทหลักทรัพย์(บล.) ฟิลลิป ระบุว่า ดัชนีหุ้นไทยภาคเช้าปรับตัวลดลง หลังมีข่าวเจ้าหน้าที่ยูโรโซนพิจารณาแนวทางที่จะเลื่อนการจ่ายเงินช่วยเหลือกรีซรอบสอง โดยมีแหล่งข่าวระบุอาจเลื่อนไปจนถึงหลังการเลือกตั้งในเดือนเม.ย.นี้ ซึ่งทำให้ตลาดเป็นกังวลต่อความพยายามในการหลีกเลี่ยงการผิดนัดชำระหนี้ของกรีซในช่วงกลางเดือน มี.ค.นี้ ขณะที่ดัชนีดาวโจนส์ปรับตัวลดลงกว่า 97 จุด ส่งผลกดดันบรรยากาศลงทุนของตลาดภูมิภาคในเช้าวันนี้ นอกจากนั้นการที่ดัชนีหุ้นไทยเพิ่มขึ้นกว่า 20 จุด วานนี้ อาจทำให้มีแรงขายทำกำไรออกมาก่อน อย่างไรก็ตามการสะสมหุ้นอย่างต่อเนื่องของต่างชาติ และเครื่องมือทางเทคนิคที่กลับมาส่งสัญญาณซื้ออีกรอบ น่าจะเป็นปัจจัยที่ช่วยประคองการอ่อนตัวของตลาดในระดับหนึ่ง สำหรับกลยุทธ์การลงทุนแนะนำเก็งกำไรระยะสั้น เน้นแบบ“ขึ้นขาย ลงซื้อ” ต่อไป ให้แนวต้าน 1135-1148 จุด แนวรับ 1122-1115 จุด